Document ID: 32009R1282

UREDBA KOMISIJE (EU) št. 1282/2009
z dne 22. decembra 2009
o spremembi Uredbe (ES) št. 409/2009 o določitvi pretvorbenih faktorjev Skupnosti in opisnih kod oblik, ki se uporabljajo za preračunavanje teže predelanih rib v težo živih rib
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (1) in zlasti člena 5 Uredbe,
ob upoštevanju naslednjega:
(1)
Uredba Komisije (ES) št. 409/2009 (2) določa pretvorbene faktorje Skupnosti in opisne kode za vrsti obdelave „sveža“ in „sveža soljena“.
(2)
Vrste, za katere veljajo ribolovne kvote, so večinoma iztovorjene v vrsti obdelave „sveža“, „sveža soljena“ in „zamrznjena“. Iz tega razloga je treba Uredbo (ES) št. 409/2009 dopolniti s pretvorbenimi faktorji Skupnosti za zamrznjene ribe, tako da bodo pretvorbeni faktorji Skupnosti na voljo za vse ustrezne vrste obdelave.
(3)
Uredba Komisije (ES) št. 1077/2008 (3) določa podrobna pravila za izvajanje elektronskega zapisovanja in sporočanja podatkov iz ladijskega dnevnika, deklaracije o iztovarjanju in deklaracije o pretovarjanju.
(4)
Uredbo (ES) št. 409/2009 je zato treba ustrezno spremeniti.
(5)
Ukrepi, predpisani s to uredbo, so v skladu z mnenjem Upravljalnega odbora za ribištvo in ribogojstvo -
SPREJELA NASLEDNJO UREDBO:
Člen 1
Uredba (ES) št. 409/2009 se spremeni:
1.
V členu 3 se točka (g) nadomesti z naslednjim:
„(g)
‚vrsta obdelave‘ pomeni način, kako je bila riba konzervirana (sveža, sveža soljena ali zamrznjena).“
2.
Odstavek 1 člena 4 se nadomesti z naslednjim:
„1. Pretvorbeni faktorji Skupnosti, določeni v prilogah II, III in IV, se uporabljajo za preračunavanje teže predelanih rib v težo živih rib.“
3.
Odstavek 1 člena 6 se nadomesti z naslednjim:
„1. Kapitani plovil Skupnosti uporabljajo pretvorbene faktorje iz člena 4 v ladijskem dnevniku v skladu s členom 6 Uredbe (EGS) št. 2847/93 in členom 4 Uredbe Komisije (ES) št. 1077/2008 (4) za:
(a)
oceno žive teže količine na krovu ribiškega plovila in
(b)
za izračun žive teže količine pri iztovarjanju.
4.
Priloga I se nadomesti z besedilom iz Priloge I k tej uredbi.
5.
Besedilo iz Priloge II k tej uredbi se doda kot Priloga IV.
Člen 2
Začetek veljavnosti in uporaba
Ta uredba začne veljati dvajseti dan po objavi v Uradnem listu Evropske unije.
Uporablja se od 1. januarja 2010.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 2009

Labels: 0
3
17
6